קופ וקאמי שואלים את העולם
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 1 | 1 | האם תעדיפו לקחת את אמכם לנשף בית הספר? | 12 באוקטובר 2018 | 11 במרץ 2019 |
במלאת שנתיים למותו של אביהם, הילדים מציעים לג'נה להירשם לאתר שידוכים במטרה להכיר גבר חדש ולהמשיך הלאה. במקביל, קופ מתכנן להזמין את מושא אהבתו, נערה בשם פייטון לנשף הקרוב בבית הספר. בהמשך, קופ וקאמי נחרדים כשהם מגלים שאמם הכירה באפליקציה את מר ווקר, מנהל בית הספר בו הם לומדים ומנסים להניא אותה מלצאת איתו. כשהם מגלים שהדייט של אמם מתרחש במקביל לנשף בית הספר, קופ מציע לאמו להתלוות אליו בנשף ומנסה לתמרן בין הבילוי איתה לבילוי עם פייטון.
| 2 | 2 | האם תעדיפו היפופוטם? | 19 באוקטובר 2018 | 18 במרץ 2019 |
במהלך צילום פרק לתוכנית, קופ חושף בטעות שקאמי ישנה עם בובת פרווה דמוית היפופוטם בשם "הו הו". קאמי המובכת מסבירה שהיא כבר גדולה ומנסה לתרום את הבובה. למרות זאת, קאמי נעצבת כשהיא מגלה שקופר תרם את הבובה במקומה. קאמי רצה בבחירות למועצת התלמידים בבית הספר ומגלה שהיא מתקשה לישון בלעדי הבובה. מתגלה שהבובה הגיעה לידיה של מינטי, האויבת המושבעת של קאמי. במקביל, שרלוט לא מאמינה לסיפוריה של אמה אודות שודד שפרץ לבית וגנב את הבובה האהובה על שרלוט  ומוצאת אותה בחצר, לאחר מכן מתעמתת עם אמה.
| 3 | 3 | האם תעדיפו לא לגלות? | 26 באוקטובר 2018 | 25 במרץ 2019 |
בעקבות לחץ בעבודה, ג'נה מבקשת מהילדים לעזור במטלות הבית וקופר מתנדב לתקן רהיטים שבורים בביתם. קאמי, שיודעת שקופ גרוע במלאכה, מתקנת את הרהיטים ללא ידיעתו וקופר מקבל את כל הקרדיט. במקביל, שרלוט התנדבה להכין ארוחת ערב למשפחה ונעזרת ללא ידיעתם בפרד, שלו יש כישורי בישול רבים. למרות זאת, שרלוט לוקחת את הקרדיט על הארוחה לעצמה ומעלה את חמתו של פרד.
| 4 | 4 | האם תעדיפו מכנסי תפוחי אדמה? | 2 בנובמבר 2018 | 1 באפריל 2019 |
קבוצת שירה בבית הספר בשם "הגלמטרוניקס" מסכימה לעשות לשרלוט אודישן במידה ושרלוט תשכנע את קופ וקאמי לתת להם לשיר בתוכניתם במטרה שאלו יקבלו חשיפה. למרות זאת, קופ וקאמי מגלים שמנהיג הלהקה, נער בשם מני לא באמת תכנן לקבל את שרלוט ומנצל את התכנית של אחייה כדי להתפרסם. קופ וקאמי מנסים לספר לשרלוט את האמת, אך היא לא מאמינה להם. במקביל, ג'נה מסתבכת לאחר שאולי הציק לילד, שהוא מאמין שהוא בנו של מתאבק מפורסם.
| 5 | 5 | תעדיפו להיות חברים של המנהל? | 9 בנובמבר 2018 | 8 באפריל 2019 |
לאחר שהמנהל ווקר מופיע בטעות בתוכנית של קופ וקאמי, כל הילדים בבית הספר חושבים שקופר והמנהל הם החברים הכי טובים ונרתעים ממנו. במקביל, שרלוט מתקבלת לעבודה בתור מוכרת אוכל בזירת ההחלקה על הקרח בעיר ופרד בטעות מצורף לקבוצת הוקי קרח לילדים בגילו של אולי.
| 6 | 6 | תעדיפו ללכת לאיבוד? | 16 בנובמבר 2018 | 15 באפריל 2019 |
ג'נה כועסת על קופ וקאמי כי היא חושבת שהם לא משמשים מודל לחיקוי עבור אולי. ג'נה שולחת את קופ, קאמי ואולי לקניון, אך קופ וקאמי מאבדים שם את אחיהם. במקביל, פרד מנסה להרחיק את ג'נה ושרלוט מהטלפונים שלהן באמתלות שונות כדי שלא יגלו שאולי נעלם.
| 7 | 7 | תעדיפו לבנות מזחלת? | 30 בנובמבר 2018 | 22 באפריל 2019 |
קאמי מתעצבת כשהיא מגלה ששרלוט לא רוצה להתחרות איתה במירוץ מזחלות כמו בכל שנה, אלא מעדיפה לבלות ערב רגוע עם חברותיה. בעקבות זאת, קאמי מנסה לשבש לשרלוט את התוכניות. במקביל, לג'נה יש כרטיס נוסף לאופרה והיא לוקחת איתה את קופ, שנאלץ להתגנב למאחורי הקלעים לאחר שאיבד את הטלפון שלו.
| 8 | 8 | תעדיפו להרגיז אייל? | 7 בדצמבר 2018 | 29 באפריל 2019 |
ג'נה רוצה שמשפחתה תחווה חג מולד רגיל בדיוק כמו שהיה כשאביהם היה בחיים. שרלוט מתנדבת לקשט את הכניסה לבית, קופר ופרד מנסים לגרום לאולי להתנהג יפה וקאמי מתחרה במינטי על איסוף תרומות לנזקקים.
| 9 | 9 | תעדיפו להיות כתומים? | 19 בינואר 2019 | 6 במאי 2019 |
קופר מגלה שפייטון, שעזבה את העיר מתכננת לחזור. קופר מתכנן להרשים את פייטון בכך שיקעקע את פניה על ידו, אך בעקבות טעות שנוצרת, המקעקעת מקעקעת זרוע על פניו של קופר. בעזרת פרד, קופר מנסה להסתיר את הקעקוע על פניו. במקביל, ג'נה נשלחת לכנס מתווכים ולנסלי ווקר אחראי לשמור על הילדים, אך קאמי מרגישה שהוא מנסה לתפוס את מקומו של אביהם המנוח.
| 10 | 10 | תעדיפו לברוח? | 26 בינואר 2019 | 13 במאי 2019 |
לאחר שפרד משבש את אחד התעלולים בתוכנית, קאמי דורשת מקופ שיפטר אותו. קופ, שמנסה לאחד בין אחותו לחברו הטוב, מנצל את חדר הבריחה בעיר במטרה לגרום לשניים לעבוד יחדיו. במקביל, ג'נה הולכת עם אולי לתצוגת מודלים בבית הספר ומגלה שהמודל שאולי בנה לא נמצא בתצוגה.
| 11 | 11 | תעדיפו אדיבות או כוח? | 2 בפברואר 2019 | 20 במאי 2019 |
קופ וקאמי מגלים שזירת ההחלקה על הקרח בעיר עומדת להיסגר ומנסים לחבל בעבודות הפינוי. במקביל, ג'נה מנסה למכור בית ונעזרת באולי ושרלוט לשם כך. למרות זאת, התכנית לא עובדת וג'נה שוכרת במקומם זוג שחקנים שיעמידו פנים שהם ילדיה.
| 12 | 12 | תעדיפו לעבור לקנדה? | 9 בפברואר 2019 | 27 במאי 2019 |
קופ מגלה שפייטון עומדת לעזוב לקנדה ושהיא לא עצובה בגלל המעבר. לאחר שהשאיל לפייטון ז'קט, קופ ופרד מסתננים למשאית ההובלה במטרה להחזיר אותו בחזרה. במקביל, קאמי נענשת על ידי ג'נה לאחר שהתנכלה לאחד השכנים והיא נאלצת לשהות במחיצת שרלוט. במהרה, מתגלה כשרונה של קאמי בחיקוי ציפורים והיא מצטרפת לקבוצת קולות הציפורים של שרלוט וחברותיה.
| 13 | 13 | תעדיפו לפספס מסיבה הוואיינית? | 16 בפברואר 2019 | 3 ביוני 2019 |
קופ זוכה במשחק הוקי קרח לאחר שעבר יום גרוע וג'נה מספרת לו שאביו נהג לחזור על הדברים שעשה באותו היום כדי לקבל רצף ניצחונות. במהרה, קופ משחזר את הדברים שעשה לפני הניצחון ומוציא את משפחתו מדעתם. במקביל, שרלוט מתחילה לצאת עם תלמיד בשם קיילב. קאמי אחראית לארגון נשף ריקודים בבית הספר, אך היא מאבדת את המעטפה עם הכסף ונעזרת בתלמידה בשם דלוואר בחיפושיה.
| 14 | 14 | תעדיפו שיהיה לכם זקן? | 23 בפברואר 2019 | 10 ביוני 2019 |
ג'נה מתכננת לקחת את הילדים לפארק מים במידה והציונים שלהם יהיו טובים. למרות זאת, שרלוט מגלה שהיא לא הגיעה לציון הנדרש וקאמי מזייפת עבורה גיליון ציונים חדש. העניינים מסתבכים כשג'נה מגלה שמורה לפסיכולוגיה (שלא קיים באמת) מלמד בבית הספר ומזמינה אותו לארוחת ערב, לכן קופ נאלץ להתחזות אליו. במקביל, אולי מבקש את עזרתו של פרד לאחר שילד הציק לו ופרד מתאהב באחותו של הביריון.
| 15 | 15 | תעדיפו לתפוס דג? | 2 במרץ 2019 | 17 ביוני 2019 |
קופ ופרד לוקחים את אולי למסע דיג, אך בעקבות תקלות, השלושה נתקעים באמצע האגם. במקביל, קאמי מנסה לזכות בטיול לניו יורק בתחרות רובוטיקה, אך שרלוט משתלטת לה על הפרויקט.
| 16 | 16 | תעדיפו לעשות מקלחת תולעים? | 9 במרץ 2019 | 24 ביוני 2019 |
פרד מכיר חבר חדש בשם מייסון ומפחד שקופ "יגנוב לו אותו". במהרה, מתגלה שכוונותיו של מייסון רחוקות ממה שהם חשבו. במקביל, שרלוט מבקשת מקאמי עצה כיצד להיפרד מקיילב.
| 17 | 17 | תעדיפו לשבור שיא? | 16 במרץ 2019 | 1 ביולי 2019 |
קאמי מנסה לשבור את שיא בית הספר בקשתות, אך מינטי מנסה למנוע ממנה לעשות זאת. במקביל, פרד, שמנסה להתקרב לנב, נעזר בשרלוט במטרה ללמוד על סדרת ספרים שהיא אוהבת והשניים הולכים לכנס קוספליי באותו הנושא.
| 18 | 18 | תעדיפו לוותר? | 23 במרץ 2019 | 8 ביולי 2019 |
קופ, קאמי ופרד מאחרים להרשמה לפעילויות לאחר שעות הלימודים ונתקעים בוועדת הקישוט של בית הספר, שתפקידה לנקות את המבנה. למרות זאת, קופ וקאמי מגלים שנשאר מקום פנוי במועדון הדרמה ומתחרים עליו. במקביל, אולי חוגג "שבוע יום הולדת" ושרלוט מנסה להיזכר ביום ההולדת שלה כשהייתה בגילו של אולי. ג'נה, שלא חגגה לשרלוט יום הולדת, מנסה לביים מסיבה כדי לצלם אותה עבור שרלוט.
| 19 | 19 | תעדיפו פרצוף ריקוד? | 30 במרץ 2019 | 15 ביולי 2019 |
קאמי ודלאוור נבחנות ללהקת ריקוד חדשה בבית הספר, אך קאמי מגלה שדלאוור עושה פרצוף מוזר כשהיא רוקדת. במקביל, קופ ופרד שוכחים מעטפה חשובה בקולנוע ובעזרתם של אולי ושרלוט מנסים להשיבה בחזרה.
| 20 | 20 | תעדיפו פשוט לרקוד? | 6 באפריל 2019 | 22 ביולי 2019 |
קאמי מגלה שהיא לא התקבלה ללהקת הריקוד מכיוון שהיא עסוקה בתוכנית עם קופר ואין לה זמן לשני הדברים. למרות הרצון לתווך בין השניים, קאמי צריכה לקבל החלטה לא פשוטה. במקביל, שרלוט אחראית על ביקורה של אתלטית מפורסמת בבית הספר ועושה הכל כדי שהביקור לא ישתבש.
| 21 | 21 | תעדיפו לעזור לבן משפחה? | 13 באפריל 2019 | 29 ביולי 2019 |
קופ כועס על החלטתה של קאמי לפרוש מהתכנית ומאמין שהוא יכול להמשיך בלעדיה. בזמן ההכנות לתוכנית ה-499, קופר מבין שהמשימה קשה ומחליט לסיים את התכנית. במקביל, קאמי מנסה לארגן תחפושות ותפאורה ללהקה לכבוד תחרות הריקוד האזורית, אך הדברים משתבשים.